**PÁLYÁZATI FELHÍVÁS**

**A környezettudatos nevelésért**

Budapest Főváros III. Kerület Óbuda-Békásmegyer Önkormányzata – a kerület Környezetvédelmi Alapja terhére – a környezettudatos nevelés elősegítése érdekében pályázatot hirdet a kerületben működő nevelési és oktatási intézmények részére.

Pályázható tevékenységek:

 a) Környezettudatos nevelést elősegítő tevékenység

 b) Komposztálás

A pályázók köre:

Budapest Főváros III. kerület Óbuda-Békásmegyer Önkormányzat közigazgatási területén működő óvoda, általános vagy középiskola.

Az önkormányzati fenntartású óvodák tagóvodái külön-külön is pályázhatnak.

Pályázati feltételek:

a) tevékenység esetén:

a támogatás a következő tevékenységekre fordítható:

 A környezettudatos gondolkodást népszerűsítő, ismertető és erősítő céllal

* kirándulás, látogatás szervezése nemzeti parkokba, állatkertbe, vadasparkba, természetvédelmi területre
* környezetvédelemmel, természetvédelemmel kapcsolatos helyszínek meglátogatása
* környezetvédelmi oktatással kapcsolatos tevékenység

b) tevékenység esetén

* A pályázó a támogatást az intézmény környezetében illetve udvarán keletkező zöldhulladék környezettudatos kezelésére, komposztálás megvalósítására fordíthatja.
* A támogatás komposztáló keret, a komposztáláshoz szükséges eszközök, szakmai segédanyag beszerzésére fordítható.
* A komposztáló keret az intézmény zárt udvarán helyezhető el, a környezetvédelmi és balesetvédelmi szabályok betartásával
* A pályázó a komposztálási tevékenység folyamatát a környezettudatos nevelés során népszerűsíti
* A pályázó komposztálási naplót vezet, amelyben rögzíti az elkomposztált zöldhulladék fajtáját, mennyiségét, a keletkező komposzt mennyiségét és felhasználását.
* Az elnyert támogatás egyéves időszakra szól, melynek a végén a pályázó benyújtja az Önkormányzathoz a komposztálási naplót.

A támogatás formája: egyszeri, vissza nem térítendő.

A támogatás mértéke: A pályázónként megítélhető legmagasabb összeg: 200 000 Ft.

A támogatás felhasználásának ideje: Az Oktatási és Környezetvédelmi Bizottság döntésének időpontjától 2015. december 31-ig.

A pályázat benyújtásának határideje: **2015. március 13. (péntek) 12 óra**

A pályázatot és mellékleteit 1 eredeti és 1 másolati, egymástól külön rendezett és lefűzött példányban, zárt borítékban vagy csomagban kell benyújtani. Az eredeti példányt „eredeti” felirattal kell megjelölni, és ebben az eredeti adatlapokat kell elhelyezni.

Pályázatot kizárólag az erre rendszeresített pályázati adatlapon lehet benyújtani. A borítékon kérjük feltüntetni a **„ A környezettudatos nevelésért ”**címet.

Az adatlap hozzáférhető:

* az önkormányzat internetes honlapján (www.obuda.hu)
* a Polgármesteri Hivatal Ügyfélszolgálati Irodáján (1033 Budapest, Harrer Pál utca 2.),
* a Polgármesteri Hivatal Oktatási osztályán (1033 Budapest, Laktanya u. 4.)

A pályázat benyújtásának módja:

A pályázatota **Polgármesteri Hivatal Ügyfélszolgálati Irodáján kell benyújtani** (1033 Budapest, Harrer Pál utca 2.).

Önkormányzati fenntartású pályázónak a pályázathoz mellékelnie kell:

* tételes költségbecslést

Nem önkormányzati fenntartású pályázónak mellékelnie kell:

* tételes költségbecslést
* átláthatósági nyilatkozatot
* összeférhetetlenségi nyilatkozatot

A benyújtott pályázatokat az Oktatási és Környezetvédelmi Bizottság véleményezi és bírálja el. A döntéséről a pályázók írásban kapnak értesítést. A pályázat nyerteseivel az önkormányzat a döntést követő 30 napon belül támogatási szerződést köt.

A támogatási szerződés aláírására rendelkezésre álló időpontokról írásban kap tájékoztatást minden eredményes pályázó.

**Amennyiben az aláírásra megadott időpontokban a pályázó nem írja alá a támogatási szerződést, elesik a támogatástól.**

A pályázati összeggel való elszámolás

Az önkormányzat a nyertes pályázókkal támogatási szerződést köt, melyben szabályozza a kapott támogatással való elszámolás feltételeit.

Amennyiben a pályázó hiányosan nyújtja be a pályázat pénzügyi elszámolását, a Pénzügyi és Gazdálkodási Főosztály munkatársa a pályázót hiánypótlásra szólítja fel.

A hiánypótlási felhívást a pályázó intézmény kapcsolattartásért felelős személyének e-mail címére elektronikus levél formájában küldi az ellenőrzést végző ügyintéző.

A hiányzó dokumentum benyújtására kizárólag személyesen van lehetőség a Pénzügyi és Gazdálkodási Főosztály ellenőrzést végző munkatársánál (437-85-65) a hiánypótlásra való felszólítást követő 5 munkanapon belül.

A pályázattal kapcsolatos kérdésekben tájékoztatást ad Szathuryné Ruszthi Nóra a 4378-614-es telefonszámon, vagy a szathury.nora@obuda.hu mail címen.